През 2007 година, заедно с партньора си Стоян Янкулов, печелят националната селекция на песенния конкурс „Евровизия“ с етнодръм изпълнението „Вода“ и представят България на провеждащите се в Хелзинки финали, където се класират на пето място. Шест години по-късно двамата се завръщат на „Евровизия“ – на 58-ото издание ("Евровизия 2013"), провело се в Малмьо, Швеция с песента „Само шампиони“. Барабаните „Космическо дърво“, „Олимпийският барабан на България“, „Барабан-Пирамида“ са сред инструментите изобретения, с които изпълнителката е оставила индивидуален почерк в световната етномузика.